پوجا شکن پانڈے

پوجا شَکُن پانڈے (عرف اناپُورنا بھارتی) ایک بھارتی مذہبی اور سیاسی کارکن ہیں جن کا تعلق ہندو مہاسبھا سے ہے۔ وہ کئی متنازع سرگرمیوں کی وجہ سے قومی میڈیا کی توجہ کا مرکز بنی ہیں، خاص طور پر 2019ء میں مہاتما گاندھی کے پتلے پر فائرنگ کر کے ان کا "علامتی قتل" کرنے کے واقعے سے۔ بعد ازاں 2025ء میں وہ ابھیشیک گپتا قتل کیس کے سلسلے میں پولیس تفتیش کے دائرے میں آئیں۔

 ابتدائی زندگی 
پوجا شکُن پانڈے کا تعلق ریاست اتر پردیش کے ضلع علیگڑھ سے ہے۔ انھوں نے ریاضی میں ایم فل کی ڈگری حاصل کی اور بعد میں ایک کالج میں مدرس کے طور پر خدمات انجام دیں۔ بعد ازاں وہ مذہبی اور سیاسی سرگرمیوں میں سرگرم ہو گئیں۔

ان کے شوہر اشوک پانڈے بھی ہندو مہاسبھا سے وابستہ ہیں اور جوڑا اکثر عوامی تقریبات میں مذہبی و سیاسی موقف پیش کرتا رہا ہے۔

 گاندھی کے پتلے پر فائرنگ (2019ء) 
30 جنوری 2019 کو مہاتما گاندھی کے قتل کی برسی کے موقع پر پوجا شکُن پانڈے نے علی گڑھ میں ایک علامتی تقریب منعقد کی جس کا مقصد گاندھی کے قتل کا جشن منانا اور عوام میں بابائے قوم کے لیے نفرت پھیلانا تھا۔ اس موقع پر انھوں نے گاندھی کے پتلے پر پستول سے گولی چلائی۔ اس کے بعد انھوں نے ناتھورام گوڈسے کے مجسمے پر پھول چڑھائے اور جشن منایا۔ یہ نعرہ بھی بلند کیا گیا کہ مہاتما گوڈسے امر ہے۔اس واقعے کو میڈیا نے “گاندھی کا علامتی قتل” قرار دیا، جس پر شدید عوامی اور سیاسی رد عمل سامنے آیا۔ پولیس نے انھیں اور ان کے شوہر کو گرفتار کر لیا اور چند دن بعد ضمانت پر رہا کر دیا گیا۔

اس مذموم عمل کے بعد انھیں “لیڈی گوڈسے” (Lady Godse) یاخاتون گوڈسے کے نام سے بھی جانا جانے لگا۔

 مذہبی اور سماجی سرگرمیاں 
پوجا شکُن پانڈے خود کو مہامندلیشور اناپُورنا بھارتی کے نام سے پیش کرتی ہیں اور بعض ہندو تنظیموں میں انھیں مذہبی رہنما کے طور پر تسلیم کیا جاتا ہے۔ وہ مختلف مذہبی جلسوں اور سیاسی اجتماعات میں سرگرم رہی ہیں، جن میں اکثر شدت پسندانہ بیانات کے باعث تنازع کھڑا ہوا۔

 ابھیشیک گپتا قتل کیس (2025ء) 
26 ستمبر 2025 کو علی گڑھ میں ایک بائیک شوروم کے مالک ابھیشیک گپتا کو فائرنگ کر کے قتل کر دیا گیا۔ پولیس کی ابتدائی تفتیش میں معلوم ہوا کہ ملزم محمد فضل نے اس قتل کی ذمہ داری قبول کی اور بتایا کہ یہ واردات پوجا شکُن پانڈے اور ان کے شوہر کی ہدایت پر ہوئی۔

رپورٹس کے مطابق پوجا شکُن پانڈے نے تین لاکھ روپے کی “سُپاری” دے کر یہ کام کروایا۔ مقتول کے والد نے الزام عائد کیا کہ پوجا اور ابھیشیک کے درمیان کافی قریبی تعلقات تھے، جو تنازع کی بنیاد بنے۔

اس کیس کے بعد پوجا شکُن پانڈے روپوش ہو گئیں اور پولیس نے ان کی تلاش میں مختلف ریاستوں میں چھاپے مارنے شروع کیے۔ ان کے شوہر اشوک پانڈے کو حراست میں لے لیا گیا۔

 تنازعات 
پوجا شکُن پانڈے پر متعدد مواقع پر اشتعال انگیز تقریریں کرنے، فرقہ وارانہ منافرت پھیلانے اور متنازع تقاریب میں حصہ لینے کے الزامات لگائے گئے ہیں۔ کئی انسانی حقوق کی تنظیموں نے ان کے بیانات اور سرگرمیوں کی مذمت کی ہے۔پوجا شکُن پانڈے متعدد مواقع پر اشتعال انگیز تقاریر، فرقہ وارانہ بیانات اور علامتی کارروائیوں کی وجہ سے تنازع کا شکار رہ چکی ہیں۔ ان کے چند نمایاں متنازع واقعات درج ذیل ہیں:

 گاندھی کے پتلے پر فائرنگ (2019ء): 30 جنوری 2019 کو پوجا شکُن پانڈے نے علی گڑھ میں مہاتما گاندھی کے پتلے پر فائر کر کے ’’گاندھی کا علامتی قتل‘‘ کیا اور ناتھورام گوڈسے کے مجسمے کو پھول چڑھائے۔ اس واقعے پر ملک گیر مذمت ہوئی اور انھیں بہت ہی مختصر وقت کے لیے اپنے شوہر کے ساتھ گرفتار کر لیا گیا تھا۔

 مسلمانوں کی جمعہ کی نماز پر الزام: ایک متنازع مکتوب میں پانڈے نے دعویٰ کیا کہ جمعہ کا دن ’’تشدد، جنسی زیادتی اور لوٹ مار‘‘ کے لیے استعمال ہوتا ہے۔ انھوں نے مطالبہ کیا کہ بعض مساجد کو ’’بلڈوزر سے گرا دیا جائے‘‘۔

 دھرم سنسد، ہریدوار (2021ء): سمبر 2021ء میں منعقدہ ’’دھرم سنسد‘‘ میں انھوں نے مسلمانوں کے خلاف تشدد پر اکسانے والا بیان دیا اور کہا کہ ’’اگر آپ ان کی آبادی کو ختم کرنا چاہتے ہیں تو قتل کے لیے تیار رہو۔‘‘

 "بیلن اور تلوار" والا بیان: ایک ویڈیو انٹرویو میں انھوں نے کہا کہ خواتین کو ایک ہاتھ میں ’’بیلن‘‘ اور دوسرے میں ’’تلوار‘‘ رکھنی چاہیے تاکہ بدی کے خلاف کھڑی ہو سکیں۔

 عبادت گاہوں میں مسلمانوں کے داخلے پر پابندی کا مطالبہ (2021ء): داسنا میں ایک واقعہ پیش آیا جس میں ایک مسلمان کم عمر لڑکے کو غلطی سے ہسپتال کی جگہ پر داسنا دیوی مندر میں گھس آنے کی وجہ سے متنازع مذہبی رہنما سوامی نرسنگھانند نے پولیس کے حوالے کر دیا تھا۔ اس واقعے کے بعد پوجا پانڈے نے کہا کہ مساجد اور مندروں میں غیر مذہبی داخلے پر مکمل پابندی ہونی چاہیے۔

 تبلیغی جماعت کے خلاف اشتعال انگیز بیان (2020ء): ملک بھر کو چپیٹ میں لینے والی کووِڈ-19 وبا کے دوران ایک ویڈیو میں انھوں نے تبلیغی جماعت کے ارکان اور ان کی سرگرمیوں پر سخت تنقید کی اور الزام عائد کیا کہ وہ ’’جانی نقصان کے ذمہ دار‘‘ ہیں۔ تیزی سے پھیلنے والی اس وبا کے دوران ملک کے مسلمانوں کے مثبت خدمت خلق کا کوئی تذکرہ نہیں کیا گیا۔

 ٹی وی مباحثوں میں متنازع بیانات کا دفاع: انھوں نے کئی ٹی وی مباحثوں میں اپنے شدت پسندانہ نظریات کا دفاع کیا، خاص طور پر نُپور شرما کے اسلام مخالف تبصرے کے حق میں بیان دیا۔

 مزید دیکھیے 
 ناتھورام گوڈسے
 بھارت میں بابائے قوم تصور کیے جانے والے گاندھی جی کا قتل
 ہندو مہاسبھا
 مہاتما گاندھی
 آر ایس ایس
 سنگھ پریوار
 غیر زوجی جنسی تعلق
 قرمساق

 حوالہ جات 

زمرہ:بھارتی سیاست دان خواتین
زمرہ:ہندو مہاسبھا
زمرہ:اتر پردیش کی شخصیات
زمرہ:علیگڑھ کی شخصیات
زمرہ:بھارت میں مذہبی تنازعات
زمرہ:مہاتما گاندھی سے متعلق تنازعات
زمرہ:بھارتی خواتین مذہبی رہنما
زمرہ:بقید حیات شخصیات